A közalapítvány alapító okirata:  
ALAPÍTÓ OKIRAT

(Egységes szerkezetben, 

mely a 27/1997. (04.15.) KT. határozat,

31/2003. (II.25.) KT. határozat,

10/2004. (01.30.) KT. határozat,

153/2008.(XII.16.) KT. határozat

alapján történő módosításokat is tartalmazza)

Ferencszállás Községi Önkormányzat Képviselő-testülete a Ptk. 74/G. §. (1) bekezdése alapján 83/1995. (11.08.) KT. sz. határozatával jogi személyként működő

K ö z a l a p í t v á n y t

hoz létre.

1. Alapító: Ferencszállás Községi Önkormányzat

2. Az alapítvány neve: „Kulturált, Egészséges Ferencszállásért” Közalapítvány

3. Az alapítvány székhelye: Ferencszállás, Szegedi u. 53. sz.

4. A vagyon kezelő szerve: a Kuratórium

5. A vagyon felett rendelkező szervezet: 5 tagú kuratóriumi testület

6. Az alapítvány nyitott: 

Ahhoz az csatlakozhat, aki a 7. pontban megfogalmazott célok megvalósításához pénzzel vagy más hasznosítható anyagi eszközzel, támogatással hozzájárul.

A közalapítvány pártoktól független. Pártoktól politikai szervezetektől támogatást nem kaphat.

7. Az alapítvány célja:
Ferencszállás természet- és környezetvédelmének támogatása

· lakókörnyezet, közterület esztétikus fejlesztése, védelme

· köztisztaság fenntartása, talaj- és légszennyezettség megelőzése érdekében.

A betegségmegelőző, gyógyító szolgálat segítése.

A kulturális, közművelődési tevékenység támogatása.

Az óvodai és általános iskolai tehetséggondozás segítése.

Az ifjúság és falu lakosságának szélesebb körű sportolás, versenysport, szabadidős programok támogatása.

Szociális feladatok ellátásának segítése, gyermek- és ifjúságvédelem támogatása.

8. Az alapítvány vagyona:

Az Önkormányzat, mint alapító 550 ezer Ft-ot, azaz ötszázötvenezer forintot bocsát az alapítvány rendelkezésére a bírósági bejegyzést követő 8 napon belül. Az alapítvány törzsvagyonának felhasználása korlátozott, a célok megvalósítására hozadéka használható fel.

Az alapító 500 ezer Ft törzsvagyont képez. Az ezt meghaladó rész és a törzsvagyon hozadéka a célok megvalósítására fordítható.

Az alapító 50 ezer Ft-ot az alapítvány működésére biztosít.

A pénzben rendelkezésre bocsátott vagyon pénzintézetnél megnyitott számlán kerül elhelyezésre.

9. Az alapítványi vagyon felhasználása:

A célok megvalósításához rendelkezésre bocsátott eszközök felhasználása a kuratóriumi testület döntései alapján történik.

A közalapítvány pártokat, politikai szervezeteket, országgyűlési és helyi önkormányzati képviselőjelöltet nem támogathat.

A felhasználás módjai, jogcímei lehetnek:

A célok megvalósításához felmerülő

· tervezési díj,

· alapanyagok, rezsianyagok, tárgyi eszközök beszerzése,

· ajándék-, nyereménytárgyak, sporteszközök ellenértéke,

· vállalkozói, bérleti díjak, utazási költség,

· ösztöndíj, stb.

Az egyes célokra évenként felhasználható összegek nagyságát a kuratórium határozza meg. A felhasználásra évenként pályázatokat ír ki, és a pályázókat 60 napon belül értesíti döntéséről.

10. Az alapítvány vagyonának nyilvántartása:

Az alapítvány vagyonának nyilvántartásáról a kuratórium gondoskodik. A csatlakozókról nyilvántartást vezet.

11. Az alapítvány vezető szerve:

A közalapítvány kezelő szerve a kuratórium.

A kuratórium létszáma: 
5 fő

A kuratórium 
elnöke: 
 Benke Lászlóné 





Ferencszállás, Szegedi u. 148. sz.


tagjai:

Jani Jánosné




Ferencszállás, Iskola u. 1. sz.




Hévízi László Zoltán




Ferencszállás, Szegedi u. 17. sz.





Katona Zoltánné




Ferencszállás, Szegedi u. 24. sz.





Szutor Vikrória




Ferencszállás, Szegedi u. 117. sz.
A Kuratórium elnökének és tagjainak a megbízatása 2012. december 31. napjáig  szól. Visszahívásukról, új kuratóriumi tag felkéréséről az alapító gondoskodik.
12. A kuratórium feladata, működése:
A kuratórium legfontosabb feladata, hogy az alapítványi vagyont gyarapítsa, a vagyonfelhasználás az alapítványi cél megvalósítását szolgálja. A célok megvalósítása érdekében pályázatot ír ki, s azok eredményessége alapján dönt a támogatások odaítéléséről.

A pályázatok kiírásakor, értékelésekor mérlegeli a támogatók felhasználásra vonatkozó megjelöléseit.

A vagyongyarapítás érdekében szervezőmunkát fejt ki, hogy az alapítvány adományokból bevételeket érje el.

A kuratórium titkára gondoskodik az alapítványi vagyon gondozásával, nyilvántartásával kapcsolatos adminisztráció ellátásáról. A kuratórium ügyrendjében rendelkezik részletesen az alapítvány működéséről, pályázatok kiírási-, értékelési rendjéről, pénzeszközök felhasználási rendjéről, bankszámla feletti rendelkezéséről.

A kuratórium szükség szerint, de évente legalább egy alakalommal köteles az alapító és támogatók részére tájékoztatást adni a végzett munkáról.

Az alapítvány pénzügyi gazdasági éve január 1-től december 31-ig tart.

A kuratórium évente legalább 4 alkalommal ülésezik, döntéseit nyílt szavazással, egyszerű szótöbbséggel hozza. Szavazategyenlőség esetén az elnöki szavazat dönt.

13. A kuratórium működésének ellenőrzése:

A közalapítvány kuratóriumának gazdálkodásának törvényességét és célszerűségét a háromtagú ellenőrző bizottság ellenőrzi.
Az Ellenőrző Bizottság tagjai:
Dénes András






Ferencszállás, Petőfi u. 78. sz.






Nagy Simonné





Ferencszállás, Újtelep sor 14. sz.





Dr. Fekete Gyöngyi





Ferencszállás, Iskola u. 1. sz.

Az ellenőrzés eredményéről évente egy alkalommal az Ellenőrző Bizottság beszámol az alapítónak.

Az Ellenőrző Bizottság elnökének és tagjainak megbízatása 2012. december 31. napjáig szól. Visszahívásukról, új bizottsági tag felkéréséről az alapító gondoskodik.
14. Az alapítvány képviselete:

Az alapítvány képviselője a kuratórium.

A kuratórium nevében, annak elnöke egyedül jogosult az alapítvány képviseletében eljárni. Akadályoztatás esetén a kuratórium titkára jogosult a kuratórium képviseletében eljárni.

Az alapítvány bankszámlája felett való rendelkezéshez a kuratórium elnöke és megbízott egy tagja, illetve megbízott két tagjának együttes aláírása szükséges. E jog nem illeti meg azt, aki az alapító tagja, alkalmazottja vagy az alapító vezető tisztségviselőjének hozzátartozója.

15. Az alapítvány megszűnése:

Az alapítványt határozatlan időre és feltétel nélkül hozta létre az alapító.

Megszűnés esetén a felszámolás után fennmaradó alapítványi vagyon teljes egészében Ferencszállás Község Önkormányzatát illeti meg azzal, hogy az a község lakossága érdekét szolgáló célra használható fel.

16. Záró rendelkezés:
Az alapító tudomásul veszi, hogy az alapítvány érvényes létrejöttéhez és a jogi személy elnyeréséhez annak bírósági nyilvántartásba vétele szükséges.

A jelen okiratban nem szabályozott kérdésekben az Ptk. valamint az alapítványokra vonatkozó egyéb jogszabályok rendelkezéseit kell alkalmazni.

Ferencszállás, 2009. június 16.







Domokos István







    polgármester

